《银灯映玉人 定情》
清代·丁澎

石叶眉峰澹锁。更新人、脸霞双朵。将近翻疑，欲前还怯，怜煞鬓娇钗亸。

对面情无奈。怪佯羞半晌，台身剔残银灺。忆得曾窥青琐。

或恐三生未果。梦里凭肩，几回生受，难道今宵真个。

试问伊知么。但低垂无语，泪绡红涴。

作者简介：（约1622—1686）清浙江仁和人，字飞涛，号药园。回族。顺治十二年进士，官主事。充河南乡试副考官，荐升郎中。科场案起，以违例被劾，谪塞上五年。工诗。早年与毛先舒、柴绍炳等人称“西泠十子”，后又与宋琬、施闰章等人号“燕台七子”。有《信美堂诗选》、《扶荔堂集》。